हालांकि सरकार के पास इस निर्णय को लागू करवाने के पुख्ता इंतजाम नहीं है। गुड़गांव की एक बड़ी बीपीओ कंपनी के इग्जिक्यटिव का कहना है कि दफ्तरों में चेकिंग करने कौन आएगा? क्या सरकार इसके लिए इंस्पेक्टर रखेगी? तीस सीटों से ज्यादा वाले कैफे, पब और डिस्कोथेक भी स्वास्थ्य मंत्री के नए नियमों के दायरे में आ जाएंगे। इस निर्णय से अपने बिज़नस पर पड़ने वाले बुरे प्रभाव को देखते हुए बड़े रेस्तरां मालिक अपने यहां अलग एरिया और सेपरेट वेंटिलेशन लगाने की तैयारी कर रहे हैं, लेकिन छोटे रेस्तरां के पास ऐसे विकल्प नहीं हैं।